STA-STGT ร่วงตามคาด! หลังบริษัทยา “สหรัฐ-เยอรมัน” ประกาศผลสำเร็จ “วัคซีน” ต้านโควิด-19
STA-STGT ร่วงตามคาด! หลังบริษัทยา "สหรัฐ-เยอรมัน" ประกาศผลสำเร็จ "วัคซีน" ต้านโควิด-19
10 พ.ย. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 10.06 น. อยู่ที่ระดับ 73.25 บาท ลบ 14.25 บาท หรือ 16.29% สูงสุดที่ระดับ 76 บาท ต่ำสุดที่ระดับ 71.25 บาท ด้วยมูลค่าการซื้อขาย 1.39 พันล้านบาท
ด้านราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 27 บาท ลบ 4.25 บาท หรือ 13.60% สูงสุดที่ระดับ 28 บาท ต่ำสุดที่ระดับ 26.75 บาท ด้วยมูลค่าการซื้อขาย 410.46 ล้านบาท
โดยปัจจัยที่ส่งผลกระทบให้ราคาหุ้นปรับตัวลดลงวันนี้ เนื่องจากความความคืบหน้าของการพัฒนาวัคซีนโควิด-19 หลังจากบริษัทผู้ผลิตยารายใหญ่ของสหรัฐและเยอรมนีประกาศผลสำเร็จของการทดลองที่มีประสิทธิภาพในการป้องกันโรคมากกว่า 90%